ห่างหายจากร้านนี้ไปนานมากๆๆๆๆๆ เพราะร้านอาหารญี่ปุ่นสมัยนี้มีให้เลือกทานอยู่เยอะมาก วันนี้นึกอะไรไม่ออกจริงๆค่ะ เลยเดินเข้ามาทานที่ฟูจิ สาขาที่ดาวมาทานคือสาขาเดอะมอลล์บางกะปิค่ะ สาขานี้ร้านใหญ่ กว้างขวางดี ลูกค้าเยอะดีจัง น่าจะเป็นเวลาพักเที่ยงพอดีมั้งคะ ร้านตั้งอยู่บนชั้น 2 ฝั่งด้านหน้า (ติดถนนใหญ่) ขึ้นบันไดเลื่อนแล้วเลี้ยวซ้าย เดินตรงไปจะเจอเลยค่ะ

             ..........เมนูที่สั่งวันนี้คือ..........

-ชุดสเต็กปลากระพง (210 บาท)
ชุดสเต็กปลากระพง เสิร์ฟพร้อมกับข้าวสวย ซุปมิโซะ กิมจิและสลัดผัก เครื่องเคียงที่มาในจานก็มี หอมใหญ่ผัดเนย หอมเจียวทอด ข้าวโพดอ่อนและบล็อคโคลี่ค่ะ รสชาติที่คุ้นเคย ปกติดาวชอบทานปลาอยู่แล้ว ปลากนะพงเนื้อแน่น นุ่ม หวาน ไม่คาวค่ะ อร่อยดี ใช้ได้ เสียที่ข้าวสวยค่ะ ข้าวแข็งมากๆ เป็นข้าวผสมระหว่างข้าวไทยและข้าวญี่ปุ่น คิดว่าทางร้านน่าจะประหยัดต้นทุน 

-ปลาแซลมอลราดซ๊อสไข่ปลา (185 บาท)
เนื้อปลาแซลมอลหั่นพอดีคำ สอดไส้หน่อไม้ฝรั่ง แตงกวาญี่ปุ่น ราดซ๊อสไข่ปลารสชาติเข้มข้น ซ๊อสไข่ปลาน่าจะผสมมายองเนสผสมพริกปราปริก้าค่ะ เพราะมีรสเผ็ดนิดๆ อร่อยดีค่ะ รสเผ็ดของซ๊อสทำให้ไม่เลี่ยนเวลาทานนะคะ

(หักคะแนนในส่วนของข้าวสวยค่ะ ถ้าใช้ข้าวญี่ปุ่น 100% จะดีมาก)

